open-index/open-wikipedia-markdown huggingface dataset:
आस्त्राख़ान

**आस्त्राख़ान** (रूसी: Астрахань, अंग्रेज़ी: Astrakhan) रूस के यूरोपीय हिस्से के दक्षिणी भाग में वोल्गा नदी के किनारे स्थित एक शहर है जो रूस के आस्त्राख़ान ओब्लास्त (प्रांत) का प्रशासनिक केंद्र भी है। यह वोल्गा नदी के कैस्पियन सागर में विलय हो जाने वाले स्थान के काफ़ी पास है।

## नाम का उच्चारण
'आस्त्राख़ान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## विवरण
आस्त्राख़ान वोल्गा नदी के नदीमुख (डेल्टा) क्षेत्र में स्थित है और यहाँ स्टर्जन मछलियों और स्थानीय पौधों की भरमार है। इस उपजाऊ इलाक़े में कभी ख़ज़र​ लोगों और सुनहरे उर्दू ख़ानत की राजधानियाँ हुआ करती थीं। १३वीं सदी में यहाँ से गुज़रते यात्रियों ने इस शहर का नाम 'ख़ाचीतरख़ान' (Xacitarxan) बताया। सन् १३९५ में तैमूर ने इस शहर पर हमला करके इसे पूरी तरह जला डाला। आगे १४५९ से १५५६ तक यह ख़ाचीतरख़ान आस्त्राख़ान ख़ानत की राजधानी रहा। १५५६ में रूस के त्सार इवान भयानक (Ivan the Terrible) ने इसपर क़ब्ज़ा कर लिया और एक ऊँची पहाड़ी पर शहर के ऊपर एक क़िला बनाया। १५६९ में उस्मानी साम्राज्य ने शहर को हथियाने के लिए यहाँ कोज़कों की एक फ़ौज भेजी जो हरा दी गई। इसके बाद उस्मानी सुल्तान ने इस शहर पर रूसी नियंत्रण को मान्यता दे दी जिस से रूस इसे विकसित करने में सक्षम हो गया। रूस ने फ़ैसला किया कि इस शहर को पूर्वी देशों से व्यापार करने के लिए विकसित किया जाएगा जिस से बहुत से अर्मेनियाई, ईरानी और भारतीय व्यापारी यहाँ आ बसे और इस शहर की आबादी बहुराष्ट्रीय हो गई। आगे जाकर रूसी साम्राज्य ने इस शहर का प्रयोग मध्य एशिया में अपना विस्तार करने के लिए भी किया।

## मौसम
आस्त्राख़ान का मौसम स्तेपी क्षेत्र जैसा है - गर्मियों में बहुत गर्म और सर्दियों में काफ़ी सर्द। बारिश कम होती है लेकिन सालभर पड़ती रहती है, जिस से यह इलाक़ा शुष्क नहीं होता। जुलाई में सर्वाधिक तापमान ४१ सेंटीग्रेड तक और फरवरी में न्यूनतम तापमान −३३.८ सेंटीग्रेड तक जा चुका है।

## आस्त्राख़ान के कुछ नज़ारे

File:Astrakhan Russia-v2-p168.jpg|१७वीं सदी में आस्त्राख़ान
|रूसी त्सार पीटर महान की मूर्ती
File:Astrakhan quay.jpg|वोल्गा नदी का किनारा
File:Astrakhan tram.jpg|आस्त्राख़ान में ट्राम
File:Indpodvorie2.jpg|मध्यकालीन भारतीय व्यापारियों का केंद्र
File:Astrakhan kreml wall.jpg|आस्त्राख़ान क्रेमलिन (क़िले) की दीवार
File:Indpodvorje.jpg|आस्त्राख़ान के मध्यकालीन भारतीय व्यापारियों के केंद्र का रूसी भाषा में स्मारक (Индийское торговое подворье, इन्दिस्कोए तोरगोवोए पोदवोरए)


## इन्हें भी देखें
* ख़ाचीतरख़ान
* वोल्गा नदी
* कोज़ाक

## सन्दर्भ


श्रेणी:रूस के नगर
श्रेणी:आस्त्राख़ान ओब्लास्त
जेना

300px|right|thumb|जेना का जेन टॉवर
**जेना** (Jena) (या 'येना' ; जर्मन उच्चारण : [ˈjeːna])) मध्य जर्मनी का एक नगर है। यह साले (Saale) नदी के किनारे बसा है। इसे 'विश्वविद्यालयों का नगर' कहा जाता है। इसकी जनसंख्या लगभग एक लाख है। 

18वीं सदी में येना की तुलना लंदन और पेरिस से की जाती थी। येना को गोएथे ने कहा था "ज्ञान और विज्ञान का गोदाम"। और इस गोदाम में उस दौर की हर बड़ी शख्सियत ने पांव रखे - हेगेल, फिश्टे, शेलिंग, शिलर और श्लेगल जैसे दिग्गजों ने युनिवर्सिटी में अध्यापन किया और उनके व्याख्यानों को सुनने के लिए ह्योल्डेरलिन, नोवालिस और ब्रेनटानो जैसे महारथी येना में थे। ये लोग जर्मन के क्लासिकी दौर और रोमानवाद के प्रकाशस्तंभ सरीखे थे।

## बाहरी कड़ियाँ
* 4601673,00.html येनाः ज्ञान विज्ञान का भण्डारघर
* Official Homepage of Jena  

श्रेणी:जर्मनी के शहर
एचपीसीएल-मित्तल एनर्जी लिमिटेड

**एचपीसीएल-मित्तल एनर्जी लिमिटेड** (HMEL), हिंदुस्तान पेट्रोलियम कॉर्पोरेशन लिमिटेड (एचपीसीएल) और लक्ष्मी नारायण मित्तल समूह की कंपनी मित्तल एनर्जी इन्वेस्टमेंट प्राइवेट लिमिटेड-सिंगापुर के बीच एक संयुक्त उद्यम है। कंपनी में दोनों संयुक्त उद्यम भागीदारों की हिस्सेदारी 49% है जबकि शेष 2% हिस्सेदारी वित्तीय संस्थाओं के पास है। इस सार्वजनिक-निजी भागीदारी वाली कंपनी ने 9 एमएमटीपीए की श्री गुरु गोबिंद सिंह रिफाइनरी का निर्माण किया है।

## सन्दर्भ

श्रेणी:भारतीय कंपनियाँ
श्रेणी:भारत की तेल रिफाइनरियाँ
गुरु गोबिंद सिंह रिफाइनरी

**गुरु गोबिंद सिंह रिफाइनरी** या **गुरु गोबिंद सिंह रिफाइनरीज लिमिटेड**, हिंदुस्तान पेट्रोलियम कॉर्पोरेशन लिमिटेड (एचपीसीएल) और लक्ष्मी नारायण मित्तल समूह की कंपनी मित्तल एनर्जी इन्वेस्टमेंट प्राइवेट लिमिटेड-सिंगापुर की संयुक्त उद्यम कंपनी एचपीसीएल-मित्तल एनर्जी लिमिटेड (HMEL), द्वारा स्थापित एक तेल परिशोधिका है। 

यह परिशोधिका (रिफाइनरी), भारत के राज्य पंजाब के भटिंडा जिले के एक गांव फुल्लोखारी में स्थित है। इस परिशोधिका के लिए बिछाई गयी कच्चे तेल की पाइपलाइन की लंबाई लगभग 1014 किलोमीटर है जो गुजरात के मुन्द्रा से शुरु होकर भटिंडा तक आती है। इसके लिए गुजरात के मुन्द्रा में सागरतट से लगभग छह किलोमीटर दूर (अन्दर) एक कच्चे तेल का टर्मिनल स्थापित किया गया है और इसकी ऊर्जा आवश्यकताओं की पूर्ति के लिए एक 165 मेगावाट का कैप्टिव बिजली संयंत्र भी स्थापित किया गया है।

गुरु गोबिंद सिंह रिफाइनरी परियोजना पंजाब में किसी भी स्थान पर किया गया सबसे बड़ा एकल निवेश है। यह राज्य में स्थापित की जाने वाली पहली तेल और गैस परियोजना है। यह परिशोधिका यूरो-IV उत्सर्जन मानदंडों के अनुरूप पेट्रोलियम उत्पादों का उत्पादन करेगी।

इस परिशोधिका का लोकार्पण २८ अप्रैल २०१२ को भारत के प्रधानमंत्री श्री मनमोहन सिंह द्वारा किया गया।

## सन्दर्भ

श्रेणी:पंजाब की अर्थव्यवस्था
श्रेणी:भारत की तेल रिफाइनरियाँ
ख़ाचीतरख़ान

**ख़ाचीतरख़ान** (तातार: Хаҗитархан, अंग्रेज़ी: Xacitarxan) या **हाजी तरख़ान** (Haji Tarkhan) दक्षिण-पूर्वी यूरोप में वोल्गा नदी के किनारे बसा एक मध्यकालीन शहर था जो आधुनिक आस्त्राख़ान शहर से १२ किमी उत्तर में स्थित था। इस नगर का ज़िक्र ऐतिहासिक वर्णनों में सबसे पहले सन् १३३३ ईस्वी में मिलता है और १३वीं और १४वीं शताब्दियों में यह सुनहरे उर्दू ख़ानत का एक अहम व्यापारिक और राजनैतिक केंद्र था। १३९५ में तैमूर में इसे जलाकर नष्ट कर दिया लेकिन इसका पुनर्निर्माण हुआ और १४५९ में यह आस्त्राख़ान ख़ानत की राजधानी बना। १५४७ में इसपर क्राइमियाई ख़ानत के साहिब गिरेय (Sahib Giray) नामक ख़ान का क़ब्ज़ा हो गया। १५५६ में इसे रूस के त्सार इवान भयानक (Ivan the Terrible) ने हमला करके जला डाला। अब इस से कुछ दूर पर आधुनिक रूस का आस्त्राख़ान शहर है।

## नाम का उच्चारण
'ख़ाचीतरख़ान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है। तातार भाषा और रूसी भाषा में कभी-कभी इसे 'ख़ाझ़ीतरख़ान' भी उच्चारित किया जाता है। इसमें बिंदु वाले 'झ़' के उच्चारण पर भी ध्यान दें, क्योंकि यह 'झ', 'ज' और 'ज़' से अलग है और अंग्रेज़ी के 'टेलिविझ़न' (television) और 'मेझ़र' (measure) शब्दों में आने वाली 'झ़' की ध्वनि है।

## इन्हें भी देखें
* आस्त्राख़ान
* तातार लोग
* वोल्गा नदी

## सन्दर्भ


श्रेणी:रूस का इतिहास
श्रेणी:आस्त्राख़ान ओब्लास्त
श्रेणी:प्राचीन शहर
तातार भाषा

[thumb|240px|यान्या इमल्यै (विकसित [अरबी लिपि) में लिखी तातार भाषा]]
**तातार भाषा** (तातार: татар теле, तातार तेले; अंग्रेज़ी: Tatar language) रूस के तातारस्तान और बश्कोरतोस्तान के तातार लोगों द्वारा बोली जाने वाली एक तुर्की भाषा है। मध्य एशिया, युक्रेन, पोलैंड, तुर्की, फ़िनलैंड और चीन में भी कुछ तातार समुदाय इसे बोलते हैं। ध्यान दें कि युक्रेन के क्रीमिया क्षेत्र में एक 'क्रीमियाई तातार' नामक भाषा बोली जाती है जो इस तातार भाषा से भिन्न हैं, हालांकि दोनों भाषाएँ भाषावैज्ञानिक नज़रिए से सम्बन्ध रखती हैं। सन् २००२ में अनुमानित ६५ लाख लोग यह तातार भाषा बोलते थे।

## लिपि
तातार को अधिकतर सिरिलिक लिपि के ज़रिये लिखा जाता है, लेकिन कुछ लोग अरबी लिपि और रोमन लिपि का इस्तेमाल भी करते हैं। तातार लिखने के लिए अरबी लिपि को ज़रा परिवर्तित करना पड़ा था और इस विकसित लिपि को 'यान्या इमल्यै' (яңа имля, Yaña imlâ) कहा जाता है।

## इन्हें भी देखें
* तातार लोग
* तुर्की भाषाएँ
* तातारस्तान
* बश्कोरतोस्तान

## सन्दर्भ


श्रेणी:रूस की भाषाएँ
श्रेणी:तुर्की भाषाएँ
श्रेणी:तातार
आस्त्राख़ान ख़ानत

**आस्त्राख़ान ख़ानत** (तातार: Хаҗитархан Ханлыгы, ख़ाचीतरख़ान ख़ानलीगी; अंग्रेज़ी: Astrakhan Khanate) वोल्गा नदी के कैस्पियन सागर के साथ बने नदीमुख (डेल्टा) इलाक़े में स्थित १५वीं और १६वीं सदी ईसवी में एक तातार लोगों की ख़ानत (राज्य) थी। यह वही क्षेत्र है जहाँ आधुनिक युग में रूस का आस्त्राख़ान शहर स्थित है। यह ख़ानत सुनहरे उर्दू ख़ानत के पतन के बाद उभरी और इसके ख़ान (शासक) तोक़ा तैमूर (Toqa Temur) के वंशज थे। तोक़ा तैमूर स्वयं प्रसिद्ध मंगोल नेता जोची ख़ान का तेरहवाँ पुत्र और चंगेज़ ख़ान का पोता था।

## विवरण
आस्त्राख़ान ख़ानत के संस्थापक का नाम महमूद बिन कूचुक (, Mahmud bin Kuchuk) था और उसने इसकी स्थापना १४६६ में करी। इस ख़ानत की राजधानी ख़ाचीतरख़ान शहर था जिसे रूसी वर्णनों में 'आस्त्राख़ान' लिखा जाता था। इस राज्य में वोल्गा नदी का अंतिम हिस्सा और नदीमुख शामिल थे, जिसमें रूस की आधुनिक आस्त्राख़ान ओब्लास्त का अधिकांश हिस्सा आता था। इसमें आधुनिक रूस के कालमिकिया गणतंत्र के स्तेपी क्षेत्र का भी भाग आता था। आस्त्राख़ान ख़ानत के पूर्व में कैस्पियन सागर और पश्चिम में क्राइमियाई ख़ानत थी। उस समय भारत में मुग़ल ज़माना चल रहा था और बहुत से भारतीय व्यापारी आस्त्राख़ान ख़ानत से व्यापार करने यहाँ आते थे।

१५३० के दशक में आस्त्राख़ान ख़ानत ने क्राइमियाई ख़ानत और नोगाई उर्दू के साथ मिलकर रूस पर हमला किया, लेकिन बाद में इस ख़ानत की अपने तातार साथियों से बहुत झडपें हुई। १५५२ में रूस के त्सार इवान भयानक ने काज़ान के शहर पर क़ब्ज़ा कर लिया। कुछ स्थानीय शक्तियों ने उसका साथ दिया। १५५६ में भारी हमला करके उसने पूरे क्षेत्र को रूस का हिस्सा बना लिया। राजधानी ख़ाचीतरख़ान जला दी गई।

## नाम का उच्चारण
'आस्त्राख़ान' और 'ख़ाचीतरख़ान' में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।

## इन्हें भी देखें
* तातार लोग
* ख़ाचीतरख़ान
* आस्त्राख़ान
* ख़ानत
* जोची ख़ान

## सन्दर्भ


श्रेणी:रूस का इतिहास
श्रेणी:तातार
श्रेणी:मंगोल इतिहास
स्टेप अप

***स्टेप अप*** () २००६ में बनी अमेरिकी नृत्य/रोमांस फ़िल्म है जिसका निर्देशन ऐने फ्लेचर द्वारा किया गया है व फ़िल्म में चेनिंग टैटम और जीना दीवान मुख्य भूमिकाओं में है।

## पात्र
* चेनिंग टैटम - टायलर गेज
* जीना दीवान - नोरा क्लार्क
* मारियो - माइल्स डार्बी
* ड्रयू सिडोरा - लुसी एविला
* हेवी डी - ओमर
* एलीसन स्टोनर - केमिली गेज
* डेमियन रेडक्लिफ - मैक कार्टर
* रेचल ग्रिफिथ्स - निदेशक गोर्डन
* जोश हेंडरसन - ब्रेट डोलन
* जेमी स्कॉट - कॉलिन

## सन्दर्भ

## बाहरी कड़ियाँ
इलेक्ट्रोमैग्नेटिक पल्स

एक **इलेक्ट्रोमैग्नेटिक पल्स** (), जिसे आम तौर पर **इएमपी** कहा जाता है, इलेक्ट्रोमैग्नेटिक रेडिएशन की फुहार होती है। यह परमाणु विस्फ़ोट या चुम्बकीय क्षेत्र में आए अचानक बदलाव के कारण उत्पन्न होती है। इसके परिणामस्वरूप उत्पन्न हुई तरंगों के रास्ते में आने वाली हर इलेक्ट्रोनिक वस्तु नष्ट हो जाती है।

## सन्दर्भ

## इन्हें भी देखें
*सूचना युद्ध

## बाहरी कड़ियाँ
* इलेक्ट्रोमैग्नेटिक पल्स रिस्क्स एंड टेररिज़म
* हाउ इ-बोम्ब्स वर्क
* एनइएमपी एंड न्यूक्लियर प्लांट

श्रेणी:युद्ध प्रौद्योगिकी
ख़ीवा

thumb|240px|ख़ीवा के अन्दर इचान क़ला (इचान क़िला) की दीवारें
**खीवा**(उज़बेक: Хива, अंग्रेज़ी: Khiva) मध्य एशिया के उज़बेकिस्तान देश के ख़ोरज़्म प्रान्त में स्थित एक ऐतिहासिक महत्व का शहर है। इस क्षेत्र में हजारों वर्षों से लोग बसते आये हैं लेकिन यह शहर तब मशहूर हुआ जब यह ख़्वारेज़्म और ख़ीवा ख़ानत की राजधानी बना।

## इतिहास
अतिप्राचीन काल में ख़ीवा क्षेत्र में पूर्वी ईरानी भाषाएँ बोलने वाले लोग रहते थे लेकिन १०वीं सदी ईसवी के बाद यहाँ धीरे-धीरे तुर्की भाषाएँ बोलने वाले लोग बहुसंख्यक हो गए। १०वीं सदी में यहाँ से गुजरने वाले मुस्लिम यात्रियों ने इस शहर का वर्णन दिया जो अभी भी उपलब्ध है। १७वीं सदी की शुरुआत में यह शहर ख़ीवा ख़ानत की राजधानी बना। ख़ीवा ख़ानत पर चंगेज़ ख़ान के आस्त्राख़ान ख़ानत पर शासन करने वाले वंशजों की एक शाखा का राज था। १८७३ में रूसी साम्राज्य के कोन्स्तान्तीन फ़ोन फ़ाउफ़मान (Konstantin von Kaufman) नामक रणनीतिकार ने ख़ीवा पर हमला किया और उसका शहर पर २८ मई १८७३ को अधिकार हो गया। अब ख़ीवा ख़ानत रूसी साम्राज्य के अधीन थी लेकिन उसे नाम के लिए मुक्त रूप से चलने दिया गया। जब १९१७ में रूस में साम्यवादी (कोम्युनिस्ट) क्रान्ति हुई तो यहाँ कुछ समय की लिए एक 'ख़ोरज़्म जन सोवियत गणतंत्र' (Khorezm People's Soviet Republic) घोषित कर दिया गया और ख़ीवा ख़ानत हमेशा के लिए ख़त्म हो गई। १९२५ में इस गणतंत्र को सोवियत संघ में मिला लिया गया और खीवा शहर उज़बेकिस्तान का हिस्सा बन गया।

## गुलामों का बाजार
मध्यकाल में ख़ीवा अपने दासों के बाज़ार के लिए प्रसिद्ध था जहाँ मनुष्यों को खरीदा-बेचा जाता था। अक्सर यहाँ ईरानी और रूसी लोग बेचे जाते थे। अक्सर कुछ तुर्कमान क़बीलों में यह प्रथा बन गई थी कि वह फ़सलें कटते ही पड़ोसी ईरान की बस्तियों में जाकर ज़बरदस्ती लोग लाकर उन्हें ख़ीवा में बेच देते थे। रूस ने जब ख़ीवा पर क़ब्ज़ा करने के प्रयास शुरू किये तो उसने इस दास-प्रथा को ख़त्म करने को भी अपने एक मुख्य उद्देश्य बताया।

## आधुनिक काल में
सोवियत संघ के ज़माने में सरकार ने फ़ैसला किया कि ख़ीवा के अंदरूनी शहर को भविष्य के लिए बिना-बदलाव के सुरक्षित किया जाएगा। इस क्षेत्र से लगभग सभी निवासियों को निकाल दिया गया। शहर के अंदरूनी भाग को इचान कला कहते हैं और इसके इर्द-गिर्द एक ईंटों की ऊँची दीवार है। इसके बीच में एक ऊँचा नीला बुर्ज है। इसे बनाने वाले ख़ान का इरादा अज़ान दिलवाने के लिए एक ऊँची मीनार बनाने का था लेकिन वह इसे पूरा करने से पहले ही मर गया और उसके बाद आने वाले ख़ान ने इसे अधूरा ही छोड़ दिया। कहा जाता है कि उसको यह अहसास हो गया की इस मीनार से अज़ान देने वाले मुल्लाह को ज़नाना-गृह में उसकी पत्नियाँ नज़र आएँगी। शहर के इस अंदरूनी इचान कला भाग में ५० ऐतिहासिक स्थल और २५० मध्यकालीन घर हैं। इस से बाहर वाले क्षेत्र को दिचान कला कहते हैं।

## ख़ीवा के दृष्य

File:Mausoleo de Pakhlavan Makhmood - 07.jpg|पहलवान महमूद का मक़बरा, जो १४वीं सदी में एक सिपाही-कवि थे
File:У крепостной стены.jpg|ख़ीवा पर रूसी हमला
File:Uzbekistan 2007 042 Kalta minor Khiva.jpg|ऐतिहासिक इमारतें
File:Paul Munhoven-Dans les rues de Khiva.jpg|ख़ीवा की सड़क पर माँ-बेटा


## इन्हें भी देखें
* ख़्वारेज़्म
* ख़ोरज़्म प्रांत

## सन्दर्भ


## बाहरी कड़ियाँ
*वो शहर जिसने दुनिया को अलजेब्रा दिया (बीबीसी हिन्दी)

श्रेणी:ख़ोरज़्म प्रान्त
श्रेणी:उज़्बेकिस्तान के नगर
श्रेणी:मध्य एशिया के शहर
श्रेणी:उज़्बेकिस्तान
श्रेणी:रेशम मार्ग
राम गोपाल यादव

**प्रो॰ राम गोपाल यादव** (अंग्रेजी: Ram Gopal Yadav, जन्म: 29 जून 1946 सैफई इटावा) समाजवादी पार्टी अध्यक्ष मुलायम सिंह यादव के छोटे भाई है। पेशे से अध्यापक रहे श्री यादव वर्तमान में समाजवादी पार्टी के टिकट पर उत्तर प्रदेश से राज्यसभा के सांसद हैं। वे वर्तमान में समाजवादी पार्टी के राष्ट्रीय प्रवक्ता व महासचिव हैं। प्रो.रामगोपाल यादव के छोटे पुत्र अक्षय यादव 2014 के आमचुनाव में उत्तर प्रदेश के फ़िरोज़ाबाद लोकसभा निर्वाचन क्षेत्र से सांसद सदस्य हैं।

## सन्दर्भ

## बाहरी कड़ियाँ
* प्रो॰ राम गोपाल यादव का जालस्थल 
* Official biographical sketch in Parliament of India website

श्रेणी:उत्तर प्रदेश
श्रेणी:इटावा
श्रेणी:राज्यसभा सदस्य
श्रेणी:1946 में जन्मे लोग
श्रेणी:जीवित लोग
जनगणना नगर

भारत के संदर्भ में, एक **जनगणना नगर** वो नगर है जो वैसे तो एक अधिसूचित नगरपालिका इकाई नहीं होता, परन्तु इसकी जनसंख्या अपेक्षाकृत अधिक होती है जिसे ग्रामीण जनसंख्या माना जाता है। एक जनगणना नगर की न्यूनतम जनसंख्या 5000 होती है, पुरुष जनसंख्या का कम से कम 75% गैर-कृषि व्यवसायों में संलग्न होता है और न्यूनतम जनसंख्या घनत्व 400 व्यक्ति प्रति किमी2 होता है।

## सन्दर्भ
स्पीड (2007 फ़िल्म)

***स्पीड*** बॉलीवुड एक्शन कॉमेडी फिल्म हैं। जो विक्रम भट्ट द्वारा निर्देशित और इसका निर्माण हैरी बवेजा ने किया हैं। इस फिल्म के मुख्य भूमिकाओं में जायद खान, उर्मिला मातोंडकर, आशीष चौधरी, आफताब शिवदासानी और संजय सूरी हैं। यह 2004 के में बनी एक अंग्रेज़ी फ़िल्म *[[सेल्युलर]]* का रीमेक हैं।
## पात्रवर्ग
* जाएद खान के रूप में संदीप मल्होत्रा ​​(सैंडी)
* उर्मिला मातोंडकर ऋचा वर्मा के रूप में
* आफताब शिवदासानी कबीर खान के रूप में
* संजय सूरी के रूप में एमआई 7 एजेंट सिद्धार्थ
* अमृता अरोड़ा समीरा मेहरा के रूप में
* तनुश्री दत्ता संजना के रूप में
* सोफी चौधरी मोनिका मोंटीरो
* आशीष चौधरी इंस्पेक्टर रोहन नाथ के रूप में
## बाहरी कड़ियाँ

श्रेणी:2007 में बनी हिन्दी फ़िल्म
भाषा संसाधन के उपकरण

अंगूठाकार|सी++ भाषा
नीचे की सारणी में प्राकृतिक भाषाओं को संसाधित करने में प्रयुक्त प्रमुख उपकरणों (कम्प्यूटर प्रोग्रामों) की जानकारी है। वस्तुतः ये औजार कम्प्यूटर लाइब्रेरियों, फ्रेमवर्क और अनुप्रयोगों के समूह हैं जो सांकेतिक (सिम्बोलिक), सांख्यिकीय प्राकृतिक भाषा और वाक का संसाधन (processing) करते हैं। प्राकृतिक भाषा संसाधक उपरण (NLP tools) प्रायः वाक्य की पहचान, टोकनीकरण (Tokenization), वाक्यांग संसूचन (POS-tagging), शैलो पार्जिंग (Shallow parsing), लेमटाइजेशन (lemmatisation), आदि कार्य करते हैं।

## बाहरी कड़ियाँ
* LingPipe's Competition (short description for every tool)
* Open directory of free NLP software at OpenNLP
* Text Analytics Wiki: Software and Tools (directory apparently up to date)
* GATE plugins chapter (give links or cite really working open source tools)

श्रेणी:प्राकृतिक भाषा संसाधन
स्पीड (1994 फ़िल्म)

***स्पीड*** () १९९४ में बनी अमेरिकी एक्शन-थ्रिलर फ़िल्म है जिसका निर्देशन जेन डी बोंट द्वारा किया गया है और यह लॉस एंजिलिस में घटती है। एलएपीडी ऑफिसर जैक ट्रेवन एक बोम्बर और फिरौती मांगने वाले निवृत्त अटलांटा बोम्ब दल के सार्जन्ट होवार्ड पेन का निशाना बन जाता है जो उसे कई कारनामे करने में मजबूर कर देता है। ट्रेवन के साथ अपनी पहली मुठभेड़ में पेन बच निकलता है और शहर की एक बस में बम लागा देता है जिसपर ट्रेवन सवार है और उसे चेतावनी देता है की बस 50 मिल प्रति घंटा की रफ़्तार से अगर निचे आई तो बम फट जाएगा। फ़िल्म में कियानू रीव्स, डेनिस हॉपर, सैंड्रा बुलक और जेफ़ डैनियल्स मुख्य भूमिकाओं में है। फ़िल्म को सर्वश्रेष्ठ ध्वनि और सर्वश्रेष्ठ ध्वनि इफेक्ट्स के लिए 1995 में दो अकादमी पुरस्कार प्रदान किए गए। इसका अगला भाग *[[स्पीड 2: क्रुज़ कंट्रोल]]* १९९७ में रिलीज़ किया गया जिसमे केवल सैंड्रा बुलक ही पुनः अपने पात्र के साथ लौटी।

## पात्र
* कियानू रीव्स - पोलिस ऑफिसर III जैक ट्रेवन
* डेनिस हॉपर - होवार्ड पेन
* सैंड्रा बुलक - एनी पोर्टर
* जेफ़ डैनियल्स - पोलिस ऑफिसर III/डिटेक्टिव II हैरी टेम्पल
* जो मोर्टन - लेफ्टिनेंट II "मैक" मैकमहोन
* रिचर्ड लाइनबैक - सार्जन्ट II नोर्वूड
* एलान रुक - डग स्टीफंस
* मार्गरेट मदीना - पोलिस ऑफिसर III रोबिन बर्नेट
* कार्लोस करासको - ओर्तिज़
* हौथोर्ण जेम्स - सैम
* बेथ ग्रांट - हेलेन
* ग्लेन प्लमर - "ट्यूनमैन"

## सन्दर्भ

## बाहरी कड़ियाँ
स्पीड 2: क्रुज़ कंट्रोल

***स्पीड 2: क्रुज़ कंट्रोल*** () १९९७ में बनी एक्शन-थ्रिलर फ़िल्म है जो *[[स्पीड (1994 फ़िल्म)|स्पीड]]* (१९९४) का अगला भाग है। फ़िल्म का निर्माण व निर्देशन जेन डी बोंट द्वारा और लेखन कार्य रैंडल मैककार्मिक और व जेफ़ नाथान्सन द्वारा किया गया था। सैंड्रा बुलक फ़िल्म में अपनी *स्पीड* का पात्र निभाती है साथ है फ़िल्म में जेसन पेट्रिक और विलेम डाफ़ो सह-कलाकारों के रूप में है। फ़िल्म को 20एथ सेंचुरी फॉक्स ने १३ जून १९९७ को रिलीज़ किया था।

## पात्र
# जेसन पेट्रिक - एलेक्स शॉ
# सैंड्रा बुलक - ऐनी
# विलेम डाफ़ो - जॉन गेगर
# टेमुएरा मोरिसन - जुलियानो
# क्रिस्टिन फिर्किंस - ड्रियु
# ब्रायन मैककार्डि - मर्सड
# ग्लेन प्लमर - मॉरिस

## सन्दर्भ

## बाहरी कड़ियाँ
मिशन: इम्पॉसिबल II

**मिशन: इम्पॉसिबल II** () 2000 में बनी अमेरिकी एक्शन फ़िल्म है जिसका निर्देशन जॉन वू ने किया है और इसमें टॉम क्रूज़ आईएमएफ़ एजेंट इथन हंट की भूमिका में है जो फ़िल्म के सह-निर्माता भी है। यह ब्रायन डी पाल्मा द्वारा १९९६ में बनी फ़िल्म *[[मिशन: इम्पॉसिबल (फ़िल्म)|मिशन: इम्पॉसिबल]]* श्रंखला का अगला और दूसरा भाग है ।
गुप्तचर संस्था इम्पाॅसिबल मिशन फाॅर्स एजेन्ट इथन हंट को "किमेरा" नामक जैव-हथियार को वापिस लाने आईएमएफ के ही भ्रष्ट व भगोड़े पूर्व एजेंट शाॅन एम्ब्रोस के यहां भेजती है, जिसमें  वह अपनी नई गर्लफ्रैंड निया नोर्दोफ़-हाॅल की सहायता लेता है ।

फ़िल्म मिशन : इम्पाॅसिबल II को वैश्विक तौर पर मई 24,2000 को जारी किया गया और इसने $546 करोड़ से ज्यादा का व्यवसाय किया, यह वर्ष 2000 की सबसे ज्यादा कमाई वाली फ़िल्म से भी उल्लेखनीय रही । फ़िल्म समीक्षकों ने फ़िल्म की मिश्रित मगर सकारात्मक प्रतिक्रिया दी; जिनमें उन्होंने टाॅम क्रुज के परफाॅर्मेंस तथा एक्शन-सिक्वेंस की काफी प्रंशसा की, मगर फ़िल्म की पटकथा तथा संवाद पर काफी आलोचना भी की ।

## सारांश
इथन हंट को आईएमएफ द्वारा सूचना मिलती है कि किसी ने उसकी पहचान का लाभ उठाकर  बायो-कैमिकल एक्सपर्ट डाॅ. व्लादिमिर नेखोर्विच की अमेरिका पहुँचने से पूर्व ही, उनका प्लेन क्रैश कर मार दिया गया है । नेखोर्विच चूँकि इथन का पुराना दोस्त रहता है, जोकि आईएमएफ को सचेत करने के लिए, अपने नए जैव हथियार काईमेरा और उसके ईलाज बेलेरेफोन समेत वहाँ पहुँचने की कोशिश करते हैं । इस औषधि को बनाने के लिए बायोकिट में जबरन मजबूर कराया जाता है । आईएमएफ का निष्कर्ष है कि इन सबका जिम्मेवार भ्रष्ट हो चुके पूर्व आईएमएफ एजेंट सीन एम्ब्रोस का काम है । आईएमएफ अब इथन को उस वायरस और उसके ईलाज को ढूँढने का काम सौंपती है ।  इस अभियान में वह पेशेवर चोर नियाह नाॅर्डाॅफ-हाॅल को खोजता है, जोकि स्पेन स्थित सेविले में है । जहाँ पर, इथन को मालूम होता है वह एम्ब्रोस की एक्स-गर्लफ्रैंड रह चुकी है ।

## पात्र
* टॉम क्रूज़ - इथन हंट
* डगरे स्कॉट - शॉन एम्ब्रोस
* थेंडे न्यूटन - निया नोर्दोफ़-हॉल
* विंग र्हेम्स - लूथर स्टिकल
* रिचर्ड रोक्सबर्ग - ह्यू स्टैम्प
* जॉन पोल्सन - बिली बेर्ड
* ब्रेंडन ग्लीसन - जॉन सी मैकक्लॉय
* एंथोनी हॉपकिंस - मिशन कमांडर स्वानबेक
* रेड सेर्बेजिया - डॉ॰ नेखोर्विच
* विलियम मपोदर - वालिस
* डोमिनिक पुर्सेल - उलरिच
* मैथ्यू विल्किंसन - माइकल
* निकोलस बेल - अकाउंटेंट
## निर्माण
## बाॅक्स-ऑफिस
## समीक्षा
## बाहरी कड़ियाँ

श्रेणी:मिशन: इम्पॉसिबल
तेज़

***तेज़*** २०१२ में बनी हिन्दी एक्शन फ़िल्म है जिसका निर्देशन प्रियदर्शन द्वारा किया गया है। फ़िल्म में अनिल कपूर, अजय देवगन, बोमन ईरानी, कंगना रनाउत, समीरा रेड्डी और ज़ायेद खान मुख्य भूमिकाओं में है। फ़िल्म में दक्षिण फ़िल्म अभिनेता मोहनलाल अतिथि भूमिका में है। फ़िल्म के स्टंट कोरियोग्राफर गेरेथ मिलने है जो *[[फैंटास्टिक 4: राइज़ ऑफ़ द सिल्वर सरफ़र]]* और *[[नैशनल ट्रेजर: बुक ऑफ़ सीक्रेट्स]]* पर कार्य कर चुके है। *तेज़* का पूर्व शीर्षक *बुलेट ट्रेन* था। इसका अधिकृत ट्रेलर ४ जनवरी २०१२ को रिलीज़ किया गया और फ़िल्म को २००० पर्दों पर २७ अप्रैल २०१२ को रिलीज़ किया गया।

फ़िल्म का कथानक अन्य अंग्रेज़ी फ़िल्मों, जैसे *[[द बुलेट ट्रेन]]* और कियानु रीव्स अभिनीत *[[स्पीड (1994 फ़िल्म)|स्पीड]]* पर आधारित है। फ़िल्म को काफ़ी आलोचनाओं का सामना करना पड़ा एयर यह बॉक्स ऑफिस पर अच्छा प्रदर्शन नहीं कर पाई।

## कहानी
आकाश राणा एक इंज़ीनियर है जो अपनी ब्रिटिश नागरिक पत्नी निकिता के साथ लंदन में रहता है। उसका अवैध तरीके से ब्रिटेन में रहने की जानकारी कोर्ट को पता चलती है जो उसे देश से निकाल देती है। आकाश चार वर्ष पश्चात फिर से बदला लेने की नीयत से देश में प्रवेश करता है और अपने पुराने कर्मचारी आदिल ख़ान अवं मेघा के साथ नुक्सान करने की योजना बनाता है।

## पात्र
* अजय देवगन - आकाश राणा
* अनिल कपूर - अर्जुन खन्ना
* ज़ायेद खान - आदिल खान
* बोमन ईरानी - संजय रैना
* कंगना रनौत - निकिता राणा
* समीरा रेड्डी - मेघा
* मोहनलाल - शिवन मेनन

## संगीत

## सन्दर्भ

## बाहरी कड़ियाँ

श्रेणी:भारतीय फ़िल्में
श्रेणी:हिन्दी फ़िल्में
श्रेणी:2012 की फ़िल्में
श्रेणी:2012 में बनी हिन्दी फ़िल्म
श्रेणी:साजिद–वाजिद द्वारा संगीतबद्ध फिल्में
सेल्युलर

***सेल्युलर*** () २००४ में बनी थ्रिलर फ़िल्म है जिसका निर्देशन डेविड आर. एलिस द्वारा किया गया है और फ़िल्म में किम बसिंगर, क्रिस इवांस, जेसन स्टेथम और विलियम एच. मेसी मुख्य भूमिकाओं में है।

## पात्र
* किम बसिंगर - जेसिका मार्टिन
* क्रिस इवांस - रायन
* जेसन स्टेथम - एथन
* विलियम एच मेसी - सार्जन्ट बोब मूनी
* एरिक क्रिस्टियन ओल्सन - चैड
* मैट मैककॉलम - डीसन
* नोआह एम्रीच - जैक टैनर
* ब्रेंडन केली - मैड डॉग
* एरिक एतेबरी - दमित्री
* वालेरी क्रुज़ - डाना बेबैक
* रिचर्ड बर्गी - क्रेग मार्टिन
* जेसिका बेल - कोल

## बाहरी कड़ियाँ
* अधिकृत वेबसाइट
*
जेसिका बेल

**जेसिका क्लैयर बेल** (; जन्म ३ मार्च १९८२) एक अमेरिकी अभिनेत्री, मॉडल और गायिका है। बेल टेलिविज़न कार्यक्रम *7थ हेवन* में अपने पात्र मेरी केमडेन के लिए लोकप्रिय है।

## शुरूआती जीवन
जेसिका बेल का जन्म एली, मिनेसोटा में हुआ था। उनकी माँ किम्बरले एक गृहिणी और वैद्य है। उनके पिता जोनाथन बेल जनरल इलेक्ट्रोनिक्स में कार्य करते थे और एक व्यापारी व बिज़नस कन्सल्टंट है। वे जर्मन, फ्रांसीसी और अंग्रेज़ वंश की है और उनका एक छोटा भाई, जस्टिन है जो १९८५ में पैदा हुआ था।

## सन्दर्भ

## बाहरी कड़ियाँ

श्रेणी:अमेरिकी अभिनेत्री
श्रेणी:मॉडल
श्रेणी:गायिका
श्रेणी:जीवित लोग
श्रेणी:1982 में जन्मे लोग
तातारस्तान

thumb|240px|तातारस्तान का नक़्शा
**तातारस्तान गणतंत्र** (रूसी: Респу́блика Татарста́н, रेस्पुब्लिका तातारस्तान; तातार: Татарстан Республикасы, तातारस्तान रेस्पुब्लिकासी; अंग्रेज़ी: Tatarstan Republic) या **तातारिया** (Тата́рия, Tatariya) रूस का एक संघीय खंड है जो उस देश की प्रशन प्रणाली में गणतंत्र का दर्जा रखता है। यह रूस के वोल्गा संघीय विभाग का हिस्सा है। तातारस्तान की राजधानी काज़ान है जो रूस के सबसे बड़े और सबसे समृद्ध शहरों में से एक है और इसे कभी-कभी 'रूस की तीसरी राजधानी' भी कहा जाता है। इस गणतंत्र का नाम तातार लोगों पर पड़ा है जो यहाँ के मूल निवासी हैं, हालांकि यहाँ रूसी और अन्य जातियों के भी बहुत लोग रहते हैं।

## भूगोल
तातारस्तान रूस की राजधानी मास्को से ८०० कि० मी० दूर है। इसका क्षेत्र वोल्गा नदी से लेकर कामा नदी (वोल्गा की एक उपनदी) तक विस्तृत है और पूर्व में यूराल पर्वतों तक जाता रहा है।

## इतिहास
### तुर्की और मंगोल दौर
७०० से १३०० ईसवी के काल में तातारस्तान के क्षेत्र में तुर्की लोगों का वोल्गा बुल्गारिया (Volga Bulgaria) राज्य हुआ करता था जिसका सन् ९२२ में इस्लामीकरण हो गया। इस राज्य पर की वजह से रूस, ख़ज़र लोगों और किपचक लोगों का दबाव होने के बावजूद यह आज़ाद रहा और इसके यूरोप और मध्य पूर्व के साथ गहरे व्यापारिक सम्बन्ध थे। १२३० के दशक में बातु ख़ान की मंगोल फ़ौजों ने इसे परास्त कर दिया और जो नया मिश्रित समुदाय पैदा हुआ उन्हें 'वोल्गा तातार' (Volga Tatar) के नाम से जाना जाता था। यह लोग तातार भाषा बोलने लगे। १४३० के दशक में यहाँ काज़ान ख़ानत शुरू हुई और इसकी राजधानी काज़ान शहर में थी।

### रूसी साम्राज्य का दौर
१५२० के दशक में रूस के त्सार इवान भयानक (Ivan the Terrible) ने काज़ान ख़ानत पर हमला किया और १५२२ में काज़ान पर क़ब्ज़ा कर लिया। उसने बहुत से मुस्लिम तातारों को ज़बरदस्ती ईसाई बनाया और १५९३ में इस इलाक़े की सभी मस्जिदें तोड़ दी गई। बहुत से गिरजे बनाए गए लेकिन मस्जिद बनाए पर सख़्त मनाही रही। बहुत अरसे बाद कैथरीन महान के ज़माने में १७६६-१७७० काल में यहाँ पहली मस्जिद बनाने की अनुमति मिली। १९वीं सदी में यहाँ के मुस्लिम समुदाय में जदीद (Джадид, Jadid) नामक विचारधारा फैली। जदीदियों का कहना था कि कट्टरवाद बुरा है, ग़ैर-मुस्लिम समुदायों के लोगों के साथ भाईचारे से रहना चाहिए और पश्चिमी ज्ञान और शिक्षा को अपनाना चाहिए।

### सोवियत संघ और उसके बाद का दौर
१९१७ में रूस में साम्यवादी (कोम्युनिस्ट) क्रान्ति हुई। रूस के कुछ इलाक़ों में गृह युद्ध छिड़ा, जिस दौरान कुछ तातार राष्ट्रवादियों ने यहाँ एक आज़ाद गणतंत्र चलाने की कोशिश की लेकिन उसका विलय ज़बरदस्ती सोवियत संघ में कर दिया गया। यहाँ सूखा आया जिसमें ४ लाख से ६ लाख के बीच लोग मरे। सोवियत संघ जब टूट रहा था, तब ३० अगस्त १९९० को तातारस्तान ने अपने इलाक़े पर अपना अधिपत्य घोषित कर दिया। एक नया संविधान बनाया गया जिसमें १९९२ में तो तातारस्तान को एक स्वतन्त्र राज्य घोषित किया गया लेकिन २०२२ में जोड़े गए अनुच्छेद १ और ३ के अनुसार तातारस्तान को रूसी संघ का भाग भी घोषित किया गया।

## तातारस्तान के कुछ नज़ारे

File:Volga steep Tatarstan.jpg|वोल्गा नदी और कामा नदी का संगम-स्थल
File:Black chamber.jpg|काला गृह मस्जिद का खँडहर
File:Минарет.jpg|मस्जिद की मीनार
File:Krasnuj bor 3 05.JPG|एक घर
File:Иген кыры2.jpg|गेंहू का खेत


## इन्हें भी देखें
* तातार लोग
* काज़ान
* रूस के गणतंत्र

## सन्दर्भ


श्रेणी:रूस के प्रशासनिक विभाग
श्रेणी:रूस के गणतंत्र
श्रेणी:तातार
श्रेणी:तातारस्तान
शब्दमणिदर्पण

**शब्दमणिदर्पण** (कन्नड: ಶಬ್ದಮಣಿದರ್ಪಣ) केशिराज द्वारा सन् १२६० में रचित कन्नड व्याकरण का ग्रंथ है।

श्रेणी:कन्नड व्याकरण
श्रेणी:कन्नड साहित्य
मायावी

**मायावी** रामायण के किष्किन्धाकाण्ड में एक भयानक दानव था। वह माया और मय का पुत्र तथा दुंदुभि , मन्दोदरी और दम्यमालिनी का बड़ा भाई बताया गया है। दोनों भाइयों का वध बालि के हाथों हुआ था।
## सन्दर्भ

श्रेणी:रामायण के पात्र
नोकिया एन८

**निकिया एन8** () एक सिम्बियन 3 स्मार्टफोन है जो नोकिया की एन-शृंखला का हिस्सा है जिसे २०१० में रिलीज़ किया गया था। इसे नोकिया ऑनलाइन स्टोर पर १३ दिसम्बर २०१० व विश्वभर के बाज़ारों में १ अक्टूबर २०१० को रिलीज़ किया गया था। एन8 में 12 मेगापिक्सेल कैमरा, पेंटाबैंड 3.5जी रेडियो और चित्र पर आधारित पहचान जैसी सेवाएं उपलब्ध है। कनेक्टिविटी के लिए इसमें एचडीएमआई आउटपुट, यूएसबी ऑन-द-गो और वाई-फाई 802.11 b/g/n उपलब्ध है।

## डिज़ाइन
### रचना
* एनोड़ाइज़ड अल्युमिनम मोनोकोक का ढांचा
* चांदी सा सफ़ेद, गहरा काला, केसरी, नीला, हरा व गुलाबी रंग में उपलब्ध
* आकार: 113.5 × 59 × 12.9 मिमी
* वज़न (बैटरी के साथ): 135 ग्राम
* कार्ल ज़ीस ऑप्टिक 12.1 मेगा पिक्सेल रिज़ोल्यूशन

### डिस्प्ले
* 3.5" एक्टिव-मेट्रिक्स ओएलइडी स्क्रीन केपेसिटीव टच के साथ
* 640 × 360 pixels 
* गोरिल्ला ग्लास की सुरक्षा परत
* 16M रंग

## सन्दर्भ
ओग़ुज़ भाषाएँ

thumb|230px|विभिन्न ओग़ुज़ तुर्की भाषाओँ का विस्तार
**ओग़ुज़​ भाषाएँ** (Oghuz languages), जिन्हें **दक्षिण-पश्चिमी तुर्की भाषाएँ** (Southwest Turkic languages) भी कहा जाता है, तुर्की भाषा परिवार की एक प्रमुख उपशाखा हैं जो दक्षिण-पूर्व यूरोप के बाल्कन क्षेत्र से लेकर चीन तक लगभग १५ करोड़ लोगों द्वारा बोली जाती हैं। तुर्की भाषा और अज़रबेजानी भाषा दोनों ओग़ुज़​ भाषाएँ हैं।

## नाम का उच्चारण
'ओग़ुज़​' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

## इन्हें भी देखें
* तुर्की भाषाएँ
* तुर्क लोग

## सन्दर्भ


श्रेणी:तुर्की भाषाएँ
श्रेणी:भाषा-परिवार
श्रेणी:स्वर सहयोगी भाषाएँ
ओग़ुर भाषाएँ

[thumb|230px|सन् १८०० के लगभग छपी विश्व की पहली [चुवाश भाषा की किताब - चुवाश दुनिया की इकलौती जीवित ओग़ुर भाषा है]]
**ओग़ुर​ भाषाएँ** (Oghur languages), जिन्हें **बुल्गार भाषाएँ** (Bulgar languages) भी कहा जाता है, तुर्की भाषा परिवार की एक उपशाखा हैं। यह दक्षिण-पूर्वी यूरोप के वोल्गा बुल्गारिया (Volga Bulgaria) नामक राज्य में बोली जाती थी लेकिन आधुनिक काल में इस शाखा की केवल एक ही भाषा, चुवाश भाषा, जीवित है। ऐतिहासिक नज़रिए से बहुत से ख़ज़र लोग और यूरेशियाई आवार लोग जैसे समुदाय भी ओग़ुर​ भाषाएँ बोलते थे लेकिन यह समय के साथ विलुप्त हो गई। कृपया ध्यान दें कि उइग़ुर भाषा का नाम ओग़ुर​ भाषा परिवार से मिलने के बावजूद वह इस भाषा-परिवार की सदस्य नहीं है हालाँकि वह एक तुर्की भाषा ज़रूर है।

## नाम का उच्चारण
'ओग़ुर​' में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

## इन्हें भी देखें
* चुवाश भाषा
* तुर्की भाषाएँ
* तुर्क लोग

## सन्दर्भ


श्रेणी:तुर्की भाषाएँ
श्रेणी:भाषा-परिवार
श्रेणी:स्वर सहयोगी भाषाएँ
बातकेन प्रांत

**बातकेन प्रांत** (किरगिज़: Баткен областы, अंग्रेज़ी: Batken Province) मध्य एशिया के किर्गिज़स्तान देश का एक प्रांत है। इसकी राजधानी का नाम भी बातकेन शहर ही है। इस प्रांत का उत्तरी हिस्सा उपजाऊ फ़रग़ना वादी में आता है जबकि दक्षिण-पूर्व में अलाय पर्वत और दक्षिण-पश्चिम में तुर्किस्तान पर्वत स्थित हैं। २००९ की जनगणना के अनुसार इस प्रांत के ७६.५% लोग किरगिज़ समुदाय के, १४.७% उज़बेक समुदाय के और ६.९% ताजिक समुदाय के थे। यहाँ रूसी और तातार लोग भी रहते हैं। इस प्रांत की सरहदें पश्चिम और उत्तर में ताजिकिस्तान से और उत्तर-पूर्व में उज़बेकिस्तान से लगतीं हैं।

## बातकेन प्रांत का जन्म
बातकेन प्रांत का इलाक़ा ओश प्रांत का हिस्सा हुआ करता था लेकिन १२ अक्टूबर १९९९ को इसे अलग करके एक भिन्न प्रांत का दर्जा दे दिया गया। बातकेन के क्षेत्र में १९९० के शतक के बाद चरमपंथी इस्लामी उग्रवाद शुरू हुआ जिसका असर पड़ोसी उज़्बेकिस्तान और ताजिकिस्तान पर भी था। इस कारणवश किर्गिज़स्तान की सरकार ने सन् १९९९ में ओश प्रांत को विभाजित करके बातकेन शहर पर केन्द्रित एक नया प्रांत बनाया ताकि प्रांतीय सरकार यहाँ की व्यवस्था पर पूरा ध्यान दे।

## बातकेन प्रांत के कुछ नज़ारे

File:RoadInBatkenKyrgyzstan.jpg|सड़क और खेत
File:The Main Bazaar of Isfana.jpg|इस्फ़ना का मुख्य बाज़ार
File:Mountains located South of Isfana.JPG|पहाड़


## इन्हें भी देखें
* बातकेन
* किर्गिज़स्तान के प्रांत
* फ़रग़ना वादी
* ओश प्रांत

## सन्दर्भ


श्रेणी:बातकेन प्रांत
श्रेणी:किर्गिज़स्तान के प्रांत
श्रेणी:किर्गिज़स्तान
श्रेणी:फ़रग़ना वादी
द लीजेंड ऑफ़ स्पायरो: द इटर्नल नाइट

**द लीजेंड ऑफ़ स्पायरो: द इटर्नल नाइट** (अंग्रेज़ी: **The Legend of Spyro: The Eternal Night**) 2 और अंतिम किस्त में है: द लीजेंड ऑफ़ स्पायरो त्रयी. इसके लिए जारी किया गया था: प्लेस्टेशन 2, Wii, Game Boy Advance, Nintendo DS और मोबाइल फोन.

## वॉयस प्रतिभा
* इलाइज़ा वुड यथा: **स्पायरो**
* बिली वेस्ट यथा: **स्पार्क्स**
* गेरी ओल्डमन यथा: **इग्नितुस**
* मॅई व्हिटमैन यथा: **सिनेडेर**
* केविन माइकल रिचर्डसन यथा: **तेर्रदोर / सूंघना / गाल**
* मार्टिन जार्विस यथा: **कालक्रम**
* कोरी बर्टन यथा: **वोल्तीर /अपर आवाज़ें**
* जेफ बेनेट यथा: **साइरिल / मोले-याई /खरोंच /अपर आवाज़ें**
* क्लिंटन साकेने यथा: **अपर आवाज़ें**
* एंड्रियास टॉयआईएएस यथा: **अपर आवाज़ें**

श्रेणी:वीडियो गेम
श्रेणी:स्पायरो द ड्रैगन वीडियो गेम्स
अंतिम घंटी

thumb|240px|१९६८ में स्वेर्दलोव्स्क शहर के एक विद्यालय में अंतिम घंटी समारोह
**अंतिम घंटी** (Last Bell), जिसे रूसी भाषा में **पोसलेदन्यी ज़्वोनोक​** (Последний звонок) कहते हैं, रूस और भूतपूर्व सोवियत संघ से उत्पन्न होने वाले अन्य देशों के विद्यालयों में एक ख़ुशी मानाने का समारोह होता है जो आध्यात्मिक वर्ष के अंत में पढ़ाई ख़त्म होने पर लेकिन इम्तिहानों के शुरू होने से पहले आयोजित किया जाता है। आमतौर पर यह हर साल २५ मई को मनाया जाता है। जो विद्यार्थी विद्यालय से उत्तीर्ण होकर उसे छोड़ने वाले होते हैं वे अपनी स्कूल की वर्दियों में या फिर औपचारिक अच्छे वस्त्रों में बनठन कर समारोह में हिस्सा लेते हैं। १९९० के दशक से लड़कियों के लिए सोवियत-शैली की स्कूली वर्दियाँ पहनकर आना प्रथा बन गयी है और वे अक्सर सफ़ेद तहबन्द (एप्रन) पहने और बालों में सफ़ेद फ़ीते (रिबन) बांधे आती हैं।

इस समारोह में इन विद्यार्थियों के लिए पहली कक्षा के किसी बच्चे द्वारा यादगार के लिए एक अंतिम बार स्कूल की घंटी बजाई जाती है। अक्सर यह विद्यालय की सबसे छोटी बच्ची होती है जिसे विद्यालय से उत्तीर्ण होने वाला सबसे बड़ा लड़का अपनी गोद में उठाकर घंटी तक ले जाता है।

## इन्हें भी देखें
* रूस
* सोवियत संघ

## सन्दर्भ


श्रेणी:रूस की संस्कृति
श्रेणी:युक्रेन की संस्कृति
श्रेणी:सोवियत संघ की संस्कृति
श्रेणी:मध्य एशिया की संस्कृति
श्रेणी:विदाई समारोह
श्रेणी:शिक्षा-सम्बन्धी समारोह
दिल्ली विश्‍वविद्यालय के भूतपूर्व छात्रों की सूची

दिल्ली विश्‍वविद्यालय एक सार्वजनिक केन्द्रीय विश्वविद्यालय है जो भारत की राजधानी दिल्ली में स्थित है। विश्‍वविद्यालय भारत सरकार द्वारा वित्त पोषित किया जाता तथा इसके कुलपति का पद भारत के उपराष्ट्रपति के पास होता है। दिल्ली विश्वविद्यालय के दो परिसर हैं जो दिल्ली के उत्तरी और दक्षिणी भाग में स्थित हैं और जिन्हें क्रमश: उत्तरी परिसर और दक्षिणी परिसर कहा जाता है। विश्‍वविद्यालय की स्थापना सन् 1922 में केन्द्रीय विधान सभा द्वारा पारित किए गए बिल के द्वारा हुई थी। इसके संस्थापक उपकुलपति हरिसिंह गौर थे। दिल्ली विश्‍वविद्यालय लगातार भारत के उच्च क्रमांकन विश्वविद्यालयों में से एक रहा है।

## विशिष्ट भूतपूर्व छात्र

### शिक्षा

### समाजसेवा

## सन्दर्भ

श्रेणी:दिल्ली विश्वविद्यालय के पूर्व छात्र
आर एल सी परिपथ

[right|thumb|300px|समान्तर क्रम में जुड़े हुए संधारित्र और प्रेरकत्व; दाहिनी तरफ का परिपथ, बाईं तरफ के परिपथ का [तुल्य परिपथ है।]]

**आरएलसी परिपथ** (RLC circuit) से अभिप्राय उस परिपथ से है जो प्रतिरोध (R), प्रेरकत्व (L) तथा संधारित्र (C) के श्रेणीक्रम या समान्तरक्रम संयोजन (connection) से बना हो। यह संयोजन वास्तव में LC दोलित्र (आसिलेटर) की तरह का एक हार्मोनिक फिल्टर है जिसमें R की उपस्थिति दोलनों का क्षय (damp) करती है। दूसरे शब्दों में यह कह सकते हैं कि शुद्ध LC परिपथ, RLC परिपथ का एक विशेष रूप (या शुद्ध रूप) है जिसमें प्रतिरोध (या डम्पिंग) शून्य हो।

यह परिपथ अत्यन्त उपयोगी है। दोलित्रों (oscillator circuit) में विविध प्रकार से इसका उपयोग होता है। रेडियो रिसिवरों और टेलीविजन में यह ट्यूनिंग (tuning) के काम आता है। RLC परिपथ को एलेक्ट्रॉनिक फिल्टर की भाँति प्रयोग किया जाता है और इससे बैण्ड-पास फिल्टर, बैण्ड-रिजेक्ट फिल्टर, लो-पास-फिल्टर या हाई-पास-फिल्टर बनाये जा सकते हैं। जब इसे ट्यूनिंग के काम में लिया जाता है तब यह बैण्ड-पास-फिल्टर की तरह काम करता है।

R, L और C इन तीनों अवयवों को भिन्न-भिन्न प्रकार से जोड़कर परिपथ बनाये जाते हैं। इनमें से दो परिपथ सबसे सरल हैं -
*(1) RLC तीनों श्रेणीक्रम में जुड़े हों, और
*(२) RLC तीनों समान्तरक्रम में जुड़े हों। 
इन दोनों परिपथों का विश्लेषण अपेक्षाकृत बहुत आसान है और बिना कम्युटर के भी आसानी से विश्लेषित किया जा सकता है। किन्तु RLC के कुछ ऐसे संयोजन (कम्बिनेशन) भी हैं जिनका बहुत ही अधिक व्यावहारिक महत्त्व है और वे विश्लेषण की दृष्टि से कठिन हैं।  इससे **वरण कारी परिपथ** भी कहते हैं इससे हम रेडियो की फ्रीक्वेंसी सेट कर सकते हैं।

## इन्हें भी देखें
* एलसी परिपथ
* अनुनाद
* एलेक्ट्रॉनिक फिल्टर
* फिल्टर (संकेत प्रसंस्करण)

श्रेणी:एनालॉग परिपथ
श्रेणी:एलेक्ट्रॉनिक फिल्टर
जन्नत 2

***जन्नत 2*** एक हिन्दी जुर्म थ्रिलर फ़िल्म है जो २००८ में बनी हीट फ़िल्म *[[जन्नत]]* का अगला भाग है। फ़िल्म का निर्देशन कुणाल देशमुख द्वारा व निर्माण महेश भट्ट और मुकेश भट्ट द्वारा किया गया है। फ़िल्म में इमरान हाश्मी, रणदीप हूडा, इमरान ज़ाहिद और ईशा गुप्ता मुख्य भूमिकाओं में है। फ़िल्म की कहानी दिल्ली में गैरकानूनी हथियारों के विवाद पर आधारित है। इसकी पहली झलक १५ मार्च २०१२ को अनावृत की गई थी और फ़िल्म को ४ मई २०१२ को रिलीज़ किया गया। यह फ़िल्म २००५ में बनी अंग्रेज़ी फ़िल्म *[[लॉर्ड ऑफ़ वॉर]]* पर आधारित है जिसमे निकोलस केज मुख्य भूमिका में है।

## कथानक
सोनू दिल्ली (इमरान हाश्मी) दिल्ली का एक छोटा-मोटा हथियारों का व्यापारी है। जब एक कड़क पुलिस अफसर एसीपी प्रताप रघुवंशी उससे पूछताछ करता है तब वह उसका खबरी बन जाता है।

हालांकि वह एसीपी की सहायता कर रहा होता है उसे जेल में कुछ समय के लिए भेज दिया जाता है। वह एसीपी को गैरकानूनी हथियारों के माफिया के बारे में लाचार होकर सारी जानकारी देता रहता है। परन्तु जब सोनो डॉ॰ जान्हवी तोमर (ईशा गुप्ता) से प्यार करने लगता है तब वह यह सारे काम छोड़ने की कोशिश करता है। एसीपी प्रताप जो हथियारों के गोरख धंदे के मुखिया को पकड़ने के लिए तत्पर है सोनू को अपना खबरी बने रहने के लिए मन रहता है और उसे इसके बदले इनाम देने का वादा करता है। अपनी पत्नी को अँधेरे में रख कर सोनू हथियारों के तस्करों की एक बड़ी टोली में शामिल हो जाता है।

सोनू को तब बड़ा झटका लगता है जब उसे पता चलता है की जान्हवी के पिता मंगल सिंह तोमर दिल्ली के हथियारों के धंदे के सर्गानाह है।

## पात्र
* इमरान हाश्मी - सोनू दिल्ली
* रणदीप हूडा - एसीपी प्रताप रघुवंशी
* ईशा गुप्ता - जान्हवी तोमर

## संगीत
फ़िल्म का संगीत प्रीतम द्वारा रचा गया है जिसे फ़िल्म *[[ब्लड मनी]]* के साथ रिलीज़ किया गया था। से समिक्षों द्वारा काफ़ी सराहा गया। द टाइम्स ऑफ़ इण्डिया ने इसे ४/५ सितारें दिए। बोलीवुड हंगामा के जोगिन्दर टुटेजा ने से ५ में से ४ सितारे देते हुए इसे एक बेहतरीन अल्बम कहा।

## सन्दर्भ

## बाहरी कड़ियाँ
* 
श्रेणी:भारतीय फ़िल्में

श्रेणी:2012 में बनी हिन्दी फ़िल्म
तलवाड़ा झील

**तलवारा झील** एक छोटी सी झील है जो राजस्थान के हनुमानगढ़ ज़िले में घग्गर-हकरा नदी के मार्ग में एक द्रोणी में पानी भर जाने से मानसून की बारिशों के दौरान बन जाती है। सन् १३९८-९९ ईसवी में जब तैमूर ने मध्य एशिया से आकर भारत पर हमला किया था तो हनुमानगढ़ के भटनेर क़िले पर क़ब्ज़ा करने के बाद वह यहाँ कुछ देर के लिए सस्ताया था। हनुमानगढ़ ज़िला थार के रेगिस्तान में होने के कारण एक बहुत ही शुष्क इलाक़ा था और कहा जाता है कि यह मौसमी सरोवर इस ज़िले की इकलौती झील है। घग्गर नदी के मार्ग में यह हरियाणा के सिरसा ज़िले के ओटू वीयर (बाँध) के आगे पड़ती है।

## इन्हें भी देखें
* घग्गर-हकरा नदी
* हनुमानगढ़ ज़िला

## सन्दर्भ


श्रेणी:राजस्थान की झीलें
श्रेणी:हनुमानगढ़ ज़िला
श्रेणी:हनुमानगढ़ ज़िले में पर्यटन आकर्षण
बिलगे ख़ागान

[thumb|230px|[ओरख़ोन नदी के पास खड़ा की गई ऐसी शिलाएँ बिलगे ख़ागान के लिए स्मारक थीं और इनपर पुरानी तुर्की भाषा की सबसे प्राचीन ज्ञात लिखाई है]]
**बिलगे ख़ागान** (Bilge Qaghan, जन्म: ६८३ या ६८४ ईसवी, मृत्यु: ७३४ ईसवी) गोएकतुर्क ख़ागानत का एक ख़ागान (सर्वोच्च ख़ान शासक) था। उसके कारनामों का बखान प्रसिद्ध ओरख़ोन शिलालेखों में मिलता है।

## नाम
जैसा कि उस ज़माने के तुर्की शासकों में रस्मी था, बिलगे का वास्तविक नाम कुछ और था और शासक बनने के बाद कुछ और रखा गया। उसका व्यक्तिगत नाम चीनी सूर्त्रों के हवाले से अशीना मोजिलियान (阿史那默棘連, Ashǐnà mòjílián) था लेकिन ख़ागान बन जाने के बाद उसका पूरा औपचारिक राजसी नाम 'तेंगिरितेग तेंगिरिदे बोल्मुश तुरुक बिलगे ख़ागान' बना, जो पुरानी तुर्की लिपि में 10px10px10px 10px10px10px10px10px 10px10px10px10px 10px10px10px10px10px 10px10px10px10px10px10px 10px10px10px10px10px10px (Teŋiriteg Teŋiride bolmuš Türük Bilge qaγan) लिखा जाता था। ध्यान दें कि इस नाम में मंगोल लोगों के पारम्परिक देवता तेन्ग्री का नाम भी सम्मिलित है।

## राजकाल
७१६ में गोएकतुर्कों के दुसरे ख़ागान, ख़ापागान ख़ागान (Qapaghan Qaghan) को तोक़ुज़ ओग़ुज़ (Toquz Oghuz) नामक नौ तुर्की क़बीलों के परिसंघ ने मार डाला और उसका कटा हुआ सिर चीनी राजदूत के साथ चीन के चांगआन शहर भेजा। इसके बाद उसका बेटा इनेल ख़ागान (Inel Qaghan) गद्दी पर बैठा हालाँकि यह हक़ उसके चचेरे भाई मोजिलन का बनता था। मोजिलन के भाई और सेना के सिपहसलार कूल तेगिन (Kul Tegin) ने इनेल के खिलाफ़ विद्रोह किया और उसे मारकर मोजिलन को गद्दी पर बैठाया। उसका नया राजसी नाम 'बिलगे ख़ागान' रखा गया जिसका मतलब 'समझदार मुखिया' था।

बिलगे का साम्राज्य कैस्पियन सागर से मंचूरिया के विशाल स्तेपी क्षेत्र पर विस्तृत था। उसने चीन के पश्चिमी इलाक़ों पर भी हमला करके उन्हें हथिया लिया। लेकिन उसने फिर चीन के तंग राजवंश से शांति बहाल करनी चाही और चीनी सम्राट से एक चीनी राजकुमारी की मांग करी ताकि दोनों देशों में सम्बन्ध कायम हो सकें। चीनी सम्राट राज़ी हो गया लेकिन इस दौरान बिलगे को बुयरुक चोर (Buyruk Chor) नामक आदमी ने ज़हर दे दिया जिस से बिलगे मरने लगा। ऐतिहासिक स्रोतों से यह ज्ञात नहीं है कि उसने बिलगे को विष क्यों दिया लेकिन यह पता है कि बुयरुक दूत बनकर चीन एक से अधिक दफ़ा गया था तो हो सकता है कि चीनियों ने छुपकर चाल चली हो। बिलगे मर गया लेकिन मरते-मरते उसने बुयरुक के पूरे परिवार को भी मरवा कर दंड दिया।

बिलगे के लिए स्मारक के रूप में ओरख़ोन नदी के पास शिलाएँ खड़ी की गयी जिसपर इतिहास के सबसे पुराने ज्ञात तुर्की भाषा के लेख हैं और जिन्हें ओरख़ोन शिलालेखों के नाम से जाना जाता है।

## इन्हें भी देखें
* गोएकतुर्क
* ख़ागान

## सन्दर्भ


श्रेणी:गोएकतुर्क
शान (गायक)

**शान** (**शांतनु मुखर्जी**, जन्म ३० सितंबर १९७२) एक भारतीय पार्श्वगायक व टेलिविज़न मेज़बान है। उन्होंने *[[सा रे गा मा पा]]* जैसे कार्यक्रमों की मेज़बानी की है। उनकी बहन सागरिका भी गायिका और अभिनेत्री हैं।

## बाहरी कड़ियाँ

श्रेणी:जीवित लोग
श्रेणी:भारतीय फिल्म पार्श्वगायक
श्रेणी:फ़िल्मफ़ेयर पुरस्कार विजेता
श्रेणी:1972 में जन्मे लोग
शान (बहुविकल्पी)

* शान (गीतकार)
* शान भाषा (भाषा)
* शान (१९८० फ़िल्म) (१९८० फ़िल्म)

श्रेणी:बहुविकल्पी शब्द
ब्लड मनी

***ब्लड मनी*** () २०१२ में बनी हिन्दी थ्रिलर फ़िल्म है जिसका निर्देशन विशाल महाडकर द्वारा और निर्माण महेश भट्ट द्वारा किया गया है। फ़िल्म में कुणाल खेमू और अमृता पुरी मुख्य भूमिकाओ में है। फ़िल्म का शीर्षक पहले *कलयुग 2* था परन्तु बाद में इसे वर्तमान शीर्षक में तब्दील कर दिया गया। फ़िल्म को ३० मार्च २०१२ को रिलीज़ किया गया था।

*ब्लड मनी* की तुलना अंग्रेज़ी फ़िल्म *[[ब्लड डायमण्ड (फ़िल्म)|ब्लड डायमण्ड]]* (२००६) व भट्ट की ही पुरानी फ़िल्म *नाम* (१९८६) से की गई है हालाँकि यह फ़िल्म दोनों ही फ़िल्मों से जुडी हुई नहीं है।

## पात्र
* कुणाल खेमू - कुणाल कदम
* अमृता पुरी - आरज़ू
* पूजा गुप्ता
* मनीष चौधरी - धर्मेश ज़वेरी/राजन ज़कारिया
* मिया उयेदा - रोसा

## सन्दर्भ

## बाहरी कड़ियाँ

श्रेणी:भारतीय फ़िल्में

श्रेणी:हिन्दी फ़िल्में
श्रेणी:2012 में बनी हिन्दी फ़िल्म
कुणाल खेमू

**कुणाल खेमू** (जन्म २५ मई १९८३) एक भारतीय अभिनेता है जो हिन्दी फ़िल्मों में कार्यरत है। उनका जन्म 25 मई 1983 को श्रीनगर, जम्मू और कश्मीर, भारत में हुआ था! प्रारंभिक वर्षों में वे श्रीनगर में रहे और प्रारंभिक शिक्षा बर्न हॉल स्कूल से प्राप्त की! बाद में, उनका परिवार मुंबई, महाराष्ट्र के मीरा रोड इलाके में रहा।उन्होंने अपनी स्कूली शिक्षा मीरा रोड के एन एल डालमिया हाई स्कूल से पूरी की; और बाद में अपनी आगे की पढ़ाई के लिए विले पार्ले में एसवीकेएम के नरसी मोनजी कॉलेज ऑफ कॉमर्स एंड इकोनॉमिक्स में भाग लिया। वह अब खार, मुंबई में रहते हैं।

एक्टर कुणाल खेमू और सोहा अली खान ने बेहद निजी समारोह में ब्याह रचाया। अभिनेता कुणाल खेमू वर्ष 1993 की फिल्म 'हम हैं राही प्यार के' में नजर आ चुके है। 

## इन्हें भी देखें
* मनोज बाजपेयी
* ऋतिक रोशन
* आयुष्मान खुराना

## सन्दर्भ

## बाहरी कड़ियाँ

श्रेणी:जीवित लोग
श्रेणी:भारतीय अभिनेता
श्रेणी:1983 में जन्मे लोग
अंतू

**अंतू** (Antu) भारत के उत्तर प्रदेश राज्य के प्रतापगढ़ ज़िले में स्थित एक नगर है।

## विवरण
दूसरे विश्वयुद्ध के दौरान यहाँ से सूत/सुतली (सन की बनी हुई) का निर्यात बड़ी मात्रा में हुआ था, जो सैन्य कार्यवाही के लिए बेहद उपयोगी साबित हुआ था। यहाँ के प्रसिद्ध स्थल माँ चंडिका देवी धाम, माँ सती देवी धाम और माँ जालिपा देवी धाम हैं।

## साहित्य
साहित्यिक दृष्टि से भी यह नगर काफी समृद्ध रहा है। जमुई खा आजाद अंतू से 7 किमी दूर गोबरी के प्रसिद्ध अवधी साहित्यकार हुए जिन्हें अवधी का रसखान कहा जाता है। युवा साहित्यकार डॉ. शिवम तिवारी भी अंतू के ही निवासी हैं।  डॉ. तिवारी की अब तक कुल 4 मौलिक कृति एवं 19 संपादित कृति प्रकाशित हो चुकी है।  आंध्र विश्वविद्यालय विशाखापत्तनम एवं विशाखा हिंदी परिषद द्वारा डॉ. तिवारी को आचार्य नागराज नागप्पा शिखर सम्मान-24 से सम्मानित किया जा चुका है।  

## दर्शनीय स्थल/धार्मिक स्थल
* माँ सती देवी धाम (100 मीटर दूर)
* माँ जालिपा देवी धाम (पुरानी बाजार, 1 किमी दूर)
* चण्डिका देवी धाम (3 किमी दूर)
* कालिकन देवी धाम (5 किमी दूर)

## इन्हें भी देखें
* प्रतापगढ़ ज़िला, उत्तर प्रदेश

## सन्दर्भ

श्रेणी:प्रतापगढ़ ज़िला, उत्तर प्रदेश
श्रेणी:उत्तर प्रदेश के नगर
श्रेणी:प्रतापगढ़ ज़िले, उत्तर प्रदेश के नगर
कटरा मेदनीगंज

**कटरा मेदनीगंज** (Katra Medniganj) भारत के उत्तर प्रदेश राज्य के प्रतापगढ़ ज़िले में स्थित एक नगर पंचायत है।

## नामोत्पत्ति
नगर का नाम बाबू मेदिनी सिंह पर रखा गया है, जो सन् 1857 के प्रथम भारतीय स्वतंत्रता संग्राम के सेनानी, बाबू गुलाब सिंह, के भाई थे। समीप ही स्थित कटरा गुलाब सिंह का नाम गुलाब सिंह जी पर रखा गया है।

## इन्हें भी देखें
* कटरा गुलाब सिंह
* प्रतापगढ़ ज़िला, उत्तर प्रदेश

## सन्दर्भ

श्रेणी:प्रतापगढ़ ज़िला, उत्तर प्रदेश
श्रेणी:उत्तर प्रदेश के नगर
श्रेणी:प्रतापगढ़ ज़िले, उत्तर प्रदेश के नगर
रामपुर खास

**रामपुर खास**, भारत में उत्तर प्रदेश राज्य के प्रतापगढ़ जिले का विधान सभा क्षेत्र है।
जेजाकभुक्ति के चन्देल

**जेजाकभुक्ति के चन्देलों** ने लगभग 9वीं से 15वीं शताब्दी तक वर्तमान भारत के मध्य भाग में वर्तमान बुंदेलखंड नामक भौगोलिक क्षेत्र एवं कुछ आसपास के क्षेत्रों पर शासन किया। उनके द्वारा शासित क्षेत्र को **जेजाकभुक्ति** अथवा **जिझौती** या **जुझौती** के नाम से जाना जाता था। '''चन्देल''' राजपूतों का एक वंश अथवा कबीला है, जिन्होंने अन्य कई भौगोलिक क्षेत्रों में शासन किया; हालाँकि, इनमें से जेजाकभुक्ति के चन्देल अधिक प्रभावशाली रहे।

## शासकों की सूची
;सामंत
* नन्नुक (831-845 ई.)
* वाक्पति (845-865 ई.)
* जयशक्ति एवं विजयशक्ति (865-885 ई.)
* राहिल (885-905 ई.)
* हर्ष (905-925 ई.)
* यशोवर्मन प्रथम (925-950 ई.)

;स्वतंत्र राजा
* धंग (950-999 ई.)
* गण्ड (999-1002 ई.)
* विद्याधर (1003-1035 ई.)
* विजयपाल (1035-1050 ई.)
* देववर्मन (c. 1050-1060 CE)
* कीर्तिवर्मन (1060-1100 ई.)
* सल्लक्षणवर्मन (1100-1110 ई.)
* जयवर्मन (1110-1120 ई.)
* पृथ्वीवर्मन (1120-1128 ई.)
* मदनवर्मन (1128-1164 ई.)
* यशोवर्मन द्वितीय (1164-65 ई.)
* परमर्दिदेव (1165-1203 ई.)
* त्रैलोक्यवर्मन (1203-1245 ई.)
* वीरवर्मन (1245-1285 ई.)
* भोजवर्मन (1285-1288 ई.)
* हम्मीरवर्मन (1288-1311 ई.)

## सन्दर्भ

## स्रोत ग्रंथ

*
नन्नुक

**नन्नुक** (शा. अनु. 831-845 ई.) जेजाकभुक्ति (जिझौती) के चन्देल राजवंश का संस्थापक था, जो वर्तमान मध्य भारत के बुंदेलखंड क्षेत्र में मध्यकाल में स्थित था। हालाँकि, चन्देल वीरगाथाओं में स्वयं नन्नुक का इस राजवंश के संस्थापक के रूप में ज़िक्र नहीं है बल्कि चन्द्रवर्मन को इस वंश का संस्थापक बताया गया है, लेकिन बाद के अभिलेखों से इस वंश की स्थापना के प्रमाण नन्नुक के बारे में प्राप्त होते हैं।

नन्नुक को *नृप*, *नरपति* और *महीपति* की उपाधियाँ धारण करने वाला बताया गया है जो कोई बड़ी उपाधियाँ नहीं हैं। यह माना जाता है कि वह कोई बड़ा कद्दावर शासक नहीं अपितु कोई छोटा सामंत मात्र था जिसने प्रतिहारों की स्थानीय प्रभुता को चुनौती देते हुए इस राजवंश की नींव रखी।

नन्नुक के बाद उसका बेटा वाक्पति उसका उत्तराधिकारी बना।

## सन्दर्भ एवं फुटनोट

## स्रोत ग्रंथ

* 
* 

श्रेणी:मध्य प्रदेश का इतिहास
श्रेणी:उत्तर प्रदेश का इतिहास
श्रेणी:जेजाकभुक्ति के चन्देल
रमाशंकर कौशिक

**रमाशंकर कौशिक** (जन्म २ अप्रैल १९३१-मृत्यु २९ नवम्बर २००८) एक समाजवादी नेता, चिन्तक और विचारक का जन्म ग्राम गजरौला, उत्तर प्रदेश मैं पिता शिवप्रसाद और माता खिलोनियाँ देवी के घर मैं हुआ था| लखनऊ युनिवेर्सिटी से छात्र जीवन में आचार्य नरेन्द्र देव से प्रभावित होकर राजनीति में आये फिर डा राम मनोहर लोहिया व रामसेवक यादव के साथ कदम से कदम मिलाकर समाजवाद को धार देने में लग गए| पूर्व लोकसभा अध्यक्ष रवि राय और पूर्व प्रधानमंत्री चंद्रशेखर के साथ मिलकर १९५२ में बनारस में समाजवादी युवक संघ का का प्रथम सम्मलेन कराया और समाजवादी आन्दोलन में जुट गए | १९७७(जनता पार्टी) मैं उत्तर प्रदेश विधान सभा के सदस्य के रूप में चुने गए उसके बाद १९७८ से लेकर १९८० तक उत्तर प्रदेश सरकार में श्रम, आबकारी एवं स्वास्थ विभाग के मंत्री के रूप में कार्य किया| १९८५ में दुबारा उत्तर प्रदेश विधान सभा के सदस्य के रूप में (कांग्रेस -जे) से चुने गए |१९८५-८६ में लोक-लेखा समिति के अध्यक्ष रहे .१९८९ में चुनाव हारे फिर १९९० में विधान परिषद् उत्तर प्रदेश के सदस्य बने और नेता सदन के साथ -२ उच्च शिक्षा मंत्री बने | ४ नवम्बर १९९२को बेगम हज़रात महल पार्क में मुलायम सिंह यादव के नेतृत्व में जनेश्वर मिश्र, ब्रजभूषण तिवारी, मोहन सिंह, रेवती रमण सिंह, भगवती सिंह, आज़म खान, बेनी प्रसाद वर्मा, रामसरन दास आदि के साथ मिल कर समाजवादी पार्टी की स्थापना की व १९९३ में नगर बिकास मंत्री बने उत्तराखंड का निर्माण कौशिक कमेटी की सिफ़ारिशो के आधार पर हुआ था| उत्तर प्रदेश का पंचायती राज कानून को कौशिक जी ने लोहिया जी के सपनो को ध्यान में रखते हुए बनाया जो मूल रूप में विधान सभा में पास हुआ फिर १९९५ से १९९६ तक विधान परिषद् में नेता विपक्ष रहे | १९९८ में राज्य सभा के सदस्य के रूप में समाजवादी पार्टी की और से चुने गए |२००२ में राज्य सभा के पेनल में चुने गए एवं समय -२ पर कार्यवाही का संचालन किया|

## सन्दर्भ

श्रेणी:1931 में जन्मे लोग
श्रेणी:२००८ में निधन
श्रेणी:लोक सभा सदस्य
श्रेणी:राज्यसभा सदस्य
श्रेणी:भारतीय समाजवादी
कुण्डा

**कुण्डा** (Kunda) भारत के उत्तर प्रदेश राज्य के प्रतापगढ़ ज़िले में स्थित एक नगर है। यह इसी नाम की तहसील का मुख्यालय भी है।

## विवरण
कुण्डा २५,७२ उत्तरी तथा ८१,५२ पूर्वी देशान्तर पर स्थित है। इसकी सामन्य ऊचाई ८९ मीटर है। गंगा के किनारे बसा कुण्डा एक उर्वर समतल मैदान है। बकुलाही नदी तथा शारदा सहायक नहर भी यहाँ से गुजरती है। राष्ट्रीय राजमार्ग ३० पर स्थित, कुण्डा एक नगर पंचायत है। कुण्डा से ७ किलोमीटर उत्तर मनगढ़ भक्ति धाम स्थित है,जो जगदगुरू कृपालुजी महराज की जन्मभूमि व कर्मभूमि है। यहाँ एक प्रसिद्ध मन्दिर है। कुण्डा से 3 किलोमीटर पूर्व में में प्रसिद्ध बाबूगंज बाज़ार के नाम से प्रसिद्ध एक बाज़ार है, जहाँ पर अत्यधिक पुराना तुलसी इंटर कॉलेज स्थापित है जिसमें से सन् १९९८ में शारिक शमीम ने उप्र राज्य परीक्षा मे प्रदेश मे प्रथम स्थान प्राप्त किया था। यहीं पर घिर्राऊ मिष्ठान भंडार का प्रसिद्ध पेड़ा भी बिकता है। अवधेस्वर नाथ धाम कुण्डा के पास स्थित है।

## इन्हें भी देखें
* प्रतापगढ़ ज़िला, उत्तर प्रदेश

## सन्दर्भ

श्रेणी:प्रतापगढ़ ज़िला, उत्तर प्रदेश
श्रेणी:उत्तर प्रदेश के नगर
श्रेणी:प्रतापगढ़ ज़िले, उत्तर प्रदेश के नगर
सन्तोषी माता

**सन्तोषी माता** को हिन्दू धर्म में कुछ लोग देवी मानते हैं वे शुक्रवार को इसका व्रत भी रखते हैं। व्रत के दौरान खट्टे पदार्थों का सेवन वर्जित है। उनकी ऐसी मान्यता है कि सन्तोषी माता का व्रत श्रद्धापूर्वक रखने से घर और परिवार में सुख, समृद्धि व सन्तोष की प्राप्ति होती है।

अब तो कुछ स्थानों पर सन्तोषी माता के मन्दिर भी बनने लगे हैं। जलालाबाद (शाहजहाँपुर) में ऐसा ही एक मन्दिर है।

श्रेणी:हिन्दू देवियाँ‎